Falko Weißpflog

Falko Weißpflog (født 1954) er en tysk tidligere skihopper som konkurrerte for DDR. Han tok blant annet bronsemedalje i VM og satte verdensrekord i skiflyging.

Weißpflog deltok i den tysk-østerrikske hoppuka i perioden 1976-1980. Hans beste enkeltresultat var 4. plass i Garmisch-Partenkirchen 1. januar 1978 og i Innsbruck 4. januar 1978. Sammenlagt var hans beste plassering 5. plass i 1977/78. I verdenscupen, som startet opp vinteren 1979/80, greide han en 4. plass i Zakopane 26. januar 1980. Han ble nummer 46 sammenlagt i verdenscupen i sesongen 1979/80.

Han tok bronsemedalje i storbakken i VM i Lahtis i 1978. 5. mars 1976 tangerte han verdensrekorden i skiflyging med 174 meter i Heini Klopfer-bakken i Oberstdorf.

Den østerrikske artisten Hans Hölzel var svært begeistret for Falko Weißpflog, og tok fornavnet hans som kunstnernavn. Hölzel endret én bokstav i navnet, og ble kjent som Falco.Falco.at (offisiell side): Aus Hans Hölzel wird Falco

 Referanser 

 Eksterne lenker 

 Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider
 Skisprungschanzen-Archiv: Flying hills (med liste over verdensrekorder)

Kategori:Tyske skihoppere
Kategori:Deltakere for Øst-Tyskland under Ski-VM 1978